section_heading: Ljetne edukacijske radionice i radionice o zdravlju
paragraph_text: SRRH “KALI SARA” je organizirala i održala brojne ljetne edukacijske škole kroz koje su, tijekom godina, prošle stotine mladih Romkinja i Roma iz svih krajeva Republike Hrvatske. Program edukacije ljetnih škola obuhvaćao je učenje i razvijanje romskog jezika, pravopisa i književnosti te općeg znanja o povijesti, kulturi i tradiciji romskog naroda. Drugi dio edukacijskog programa temeljio se na osnovnom zdravstvenom obrazovanju, s naglaskom na bolesti koje najčešće pogađaju romsko stanovništvo, prevenciji istih, kao i istraživanje uzroka tih bolesti, poput alkohola, droga i ostalih opojnih sredstava. Svi polaznici bili su uključeni u program tjelesne kulture, svakodnevno rekreacijsko vježbanje, tečaje učenja plivanja, društvene sportove i slične aktivnosti.